יואלי דיקמן

יוֹאֶל (יוֹאֶלִי) דִיקְמָן (נולד בי"ז בשבט תשנ"ב, 22 בינואר 1992) הוא מלחין, מנצח, זמר, מעבד מוזיקלי, מפיק ושדרן רדיו חרדי-ישראלי.

ביוגרפיה
נולד וגדל בבני ברק לחנה ויצחק דיקמן. אחיו הוא הזמר רולי דיקמן. למד בישיבה קטנה בראשות הרב דרורי בחמד והמשיך לישיבה גדולה בית מתתיהו, בגיל 18 החל להתפרסם כמעבד כשהמפיק אביעד גיל בחר בו לעבד חלק מהשירים לאלבום של מידד טסה.

קריירה מוזיקלית
בגיל 18 החל להתפרסם כמעבד כשהמפיק אביעד גיל בחר בו לעבד חלק מהשירים לאלבום של מידד טסה. מאז עיבד דיקמן אלבומים ושירים לזמרים רבים ביניהם מרדכי בן דוד, יוסף חיים שוואקי, בערי וובר, ליפא שמעלצר, מנדי וייס, שלומי דסקל ועוד.

לדיקמן תזמורת בניהולו המופיעה בחתונות ובאירועי יוקרה במגזר החרדי תוך שיתוף פעולה עם זמרי חתונות. דיקמן הופיע עם זמרים רבים ביניהם יעקב שוואקי, מרדכי שפירא, מרדכי בן דוד, איצ'ה מאיר הלפגוט ועוד רבים.

דיקמן השתתף וניצח על מופע האסק 29, 31,32 ו-33 בו השתתפו יעקב שוואקי, אברהם פריד, ישי ריבו יונתן רזאל, אייבי רוטנברג וזמרים נוספים.

בסוכות ה'תשע"ט (2018) הפיק וניצח דיקמן על מופע הקולולם החרדי הראשון שהתקיים בבנייני האומה בהשתתפות 3,000 איש, אירוע שהתקיים גם בשנת ה'תש"ף בהפקתו וניצוחו של דיקמן. כמסורת אירוע השירה בציבור ממשיך להתקיים בכל שנה בחוה"מ תחת הכינוי "ישיבשיר".

דיקמן אחראי לזמריר רדיו קול חי, ולכל אותות התחנה שבהמשך החל לשדר בה תוכנית מוזיקלית שבועית בשם "לילה מנצח". ב-2017 התכנית עברה לרדיו קול ברמה. בנוסף היה משדר תוכנית יומית מוזיקלית בשם "תו השעה", עד לפתיחתה של תחנת המוזיקה החרדית - "קול פליי", מבית קול ברמה, אז התחיל לשדר דיקמן תוכנית בשם "מאסטר פליי", פריים טיים יומי בין השעות 2 ל-4 בצהריים.

דיקמן נבחר לתפקיד המנהל המוזיקלי של תחנת הרדיו קול פליי. בין היתר אחראי דיקמן על כל המעטפת הזמרירית של תחנות קול ברמה שהוחלף בשנת 2017 ותחנת קול פליי.

באפריל 2019 הוציא את הסינגל הראשון בקולו - "ואפיל תחינתי". מאז הוציא מספר סינגלים, ביניהם הלהיט "שעת רחמים" לצד ילד הפלא מוטי גרינבוים, "חיבור חזק", ו-"הלב שואל" ו"חלום לגדול" גם כן לצד ילד הפלא מוטי גרינבוים.

באוגוסט 2022 הוציא את הסינגל "נופל וקם". קליפ השיר זכה בתואר "קליפ השנה" במצעד המוזיקה השנתי של רדיו "קול פליי", ובמקום השלישי בקטגוריה זו במצעד של האתר "כיכר השבת".

ביולי 2023 הוציא את הסינגל "דקה של מצב רוח".
הוקרה
דיקמן זכה ארבע פעמים ברצף בתואר "מעבד השנה" במצעדי המוזיקה של האתר כיכר השבת, בשנים תש"פ, תשפ"א, תשפ"ב, ו-תשפ"ג.

 חיים אישיים 
מתגורר בבני ברק, נשוי לשרית ואב לשלושה.

 דיסקוגרפיה 
סינגלים
 ואפיל תחינתי (2019)
 ואפיל תחינתי - ווקאלי (2019)
 ישתבח שמך (2019)
 למצוא חן (2019)
 פתחי לי (2019)
 ישתבח שמך - ווקאלי (2020)
 שעת רחמים - עם מוטי גרינבוים (2020)
 חיבור חזק (2020)
 חיבור חזק - ווקאלי (2021)
 נושם שלמות (2020)
 הלב שואל (2021)
 חלום לגדול - עם מוטי גרינבוים (2022)
 נופל וקם (2022)
 תפילה לחופה (2022)
 קדש ורחץ (פסח 2023)
 דקה של מצב רוח (יולי 2023)
 שבת קודש (אפריל 2024)

השתתפות בסינגלים
 הסיום העולמי (2012)
 לשורר שיר חדש 8 (2019)
 המיטב (2019)
 מלכות של תורה (2020)
 שיר האחדות - שוקי סלומון (2021)
שירת המונים
 אבא - ישיבישיר, קול ברמה (2019)
 יש אמונה - קעמפ–שיר (2020)
 אין ערוך לך - ישיבישיר, קול ברמה (2021)
פיה פתחה - עם ישי לפידות ואוהד מושקוביץ ועמירן דביר ומנדי ג'רופי, ישיבישיר, קול ברמה (2023)
 עברתי בחושך - שמוליק סוכות ובנצי שטיין, קולולחן, אגדה של הגדה, קול ברמה (2024)
 שערי שמיים פתח - ישיבישיר מקסיקו (2024)
 בכינורות ובנבלים - עם יעקב שוואקי, ישיבשיר, קול ברמה (2024)
 ליפא שמעלצר - ניגון עלייה לתורה עם ליפא שמעלצר
 ישיבשיר AI

קישורים חיצוניים

 יואלי דיקמן, באתר רדיו קול חי

הערות שוליים

קטגוריה:מלחינים חסידיים
קטגוריה:מעבדים מוזיקליים ישראלים
קטגוריה:בוגרי ישיבת בית מתתיהו
קטגוריה:זמרים חסידיים
קטגוריה:זמרים חסידיים ישראלים
קטגוריה:ישראלים שנולדו ב-1992
קטגוריה:בני ברק: אישים